40 dages betinget fængsel og 10 år uden at måtte have med heste at gøre. Det blev konsekvensen for en 61-årig mand, der tirsdag i retten i Aalborg stod anklaget for vanrøgt af heste. Ifølge anklagerne havde manden bl.a. undladt at beskære hestenes hove, undladt at give dem mad og drikke og undladt at lukke dem ud. En af hestene havde desuden fået et fem centimeter dybt, betændt sår efter at have stået bundet. Ifølge anklager Ingrid Munch Hansen spillede en tidligere afgørelse om vanrøgt ind i strafudmålingen på de 40 dages betinget fængsel og frakendelse af retten til at have med heste at gøre i 10 år.

Opsummering:
En 61-årig mand fra Skørping-området blev tirsdag i retten i Aalborg dømt for vanrøgt af fire heste.